248 KISEBB KÖZLEMÉNYEK 



A dunnaréce magyarországi előfordulása. Nagyon sokáig: csak 

 egyetlen példányunk volt. ebből a fajból. Ezt 1871. május 2-án Kocyán Antal 

 ejtette el Ár va vára Íján az Árva folyón. A jelzett időben két példány 

 mutatkozott, állítólag mind a kettő le is lövetett, de csak egynek a sorsa 

 ismeretes, amely egy ideig az ár va vár alj ai gyűjteményben volt, de 

 utóbb a Nemzeti Múzeum gyűjteményébe került, ahol jelenleg is megvan 

 (1. Dr. Madarász Gy. Az egyptomi kánya a magyar madárfaunában. 

 Természetrajzi füzetek VII. 1883. p. 4). Az elejtés időpontját illetőleg 

 nem egyeznek az idevágó források. így a legrégebbi forrás szerint — 

 Rowland W. Beitrag zur Kentniss d. Ornis d. Arvaer Kom. etc. Mittheil, 

 d. Ornilh. Verein in Wien II. 1878. p. 97. — nem 1871-ben, hanem 

 1872-ben lövetett volna a 2 })éldány. Kocyán szerint azonban (Die Vögel 

 d. Nord Tatra etc. Mittheil. d. Ornith. Verein in Wien VII. 1883. p. 235.), 

 aki maga ejtette el a madarat. 1871. május 2-án lövetett két példány s 

 ugyanez a dátum van FBiVALDSZKY-nál (Aves Hungáriáé p. 162.), amely 

 dátum az eredeti \ignettáról lévén véve, kétségtelenül a leghitelesebb. 

 Dr. Madarász Gyula adata (Magyarország Madarai p. 284.), hogy 1880 

 tavaszán lövetett volna, tehát bizonyára tévedés, amely aztán belejutott 

 az u. n. Magyar Brehm-be is. 



A következő hiteles példányt többen láttuk (Csörgey, Dobning és én is; 

 I. Dobning H. A dunnaréce ujabb előfordulása. Zool. Lapok XII. 1910. 

 p. 10.) 1909. november 9-én Budapesten a Lágymányoson. Ezt egy- 

 két nappal későbben lelőtték Szob mellett. A gyönyörű disztollazatn 

 példányt ezidén az intézet gyűjteményének ajándékozta ifj. gróf Teleki 

 József. 



A harmadik hiteles példány 1913. szept. 30-án lövetett Keszthely 

 mellett (Db. Lovassy S. Dunnaréce a Balaton vidékén Természettud. 

 Közlöny 1913. p. 805.) s a keszthelyi Balaton-Múzeum gyűjteményébe 

 került. 



A negyedik példány 1915. szeptember 29-én lövetett Háromháza 

 vasmegyei községben és Nádassy Kálmán szentgotthárdi megfigyelőnk 

 gyűjteményében van (Aquila 1915. p. 437.). 



Az 1920-as évben újból jelentkezett Szob-on*) és pedig 4 példány. 

 Ezek közül 2 példányt lőtt ifj. gbóf Teleki József s mind a kettőt 

 húsban beküldte az intézetnek. Az elejtés körülményéről a következőket 

 írja: „Lőttem a két madarat Szob-on a Dunának a község mellett folyó 

 részén 1920. szept. 28-án. Mind a kettő teljesen meghitten úszkált a 

 községi szelid ludak között ; közeledésemet föl sem vették, ugy hogy várnom 

 kellett a lövéssel, mig tőlem kissé eltávolodtak, hogy szét ne lőjjem őket." 



*) A „Nimród- Vadászlap" IX. 1921. é\i. 11. szám 7. lapja szerint Hevescsány- 

 ban is lövetett egy példány 1920-ban, valószinüleg december havában. Szerk. 



